
“ Хос эһэм буойун – Ермолаев Капитон Филиппович”
Мин хос эhэм Ермолаев Капитон Филиппович 1897 сыллаахха Курбуһахха Кэттики алааһыгар төрөөбүтэ. Биһиги киниттэн ууһаан-төрөөн улааппыт оҕолороро, сиэттэрэ, хос сиэттэрэ киэн туттабыт уонна кини курдук буолбут киһи дуу, эбэтэр киниэхэ моһуоннаах дьон буоларбыт буоллар диэн баҕалаахпыт. Кини 1977 сыллаахха өлөрүгэр уолун Гришаны, мин таайбын ыҥыран ылан кэриэһин, туох да баайы-дуолу анааһынынан буолбакка, илиитин ыга тута сытан, биир тылы эппит Чиэһинэй буол... – диэн. Мин санаатахпына кырдьыга да ити биир тыл ис хоһооно элбэх суолталаах, ейдебуллээх эбит... Советскай былаас бастакы сылларыттан ревком чилиэнэ этэ. 1921 сыллаахха Муру Томторугар таҥара дьиэтигэр буолбут үс улуус Борогон, Дүпүсн, Байагантай холбоһуктаах мунньахтарыгар кини кыттыыны ылбыта. Бу мунньахха Чурапчыга буолбут мунньах кыттыылаахтара Куоста Сокольников, Петр Кривошапкин (Субуруускай убайа) биһиги улуустан Н.Н.Окоемов, улуус ревкомун председателэ Н.Васильев, милиция начальнига уонна А.Бурнашев уо.д.а сыльдыбыттара. 1925 сылга дьадьаҥылар холбоһон артыал тэринэргэ санаа киирбит, оннук тэрээһин улууска да, үөһээттэн да ыйыы суох эбит. Суоттуга Явловкскай Михаил диэн киһи аймахтарын түмэн бурдук тардар миэлиҥсэ оҥорон дьонтон бурдук тутан манньага бурдуктарын тардан биэрэр эбит. Сир кэнэттэн артыалы үлэлэппитин истэн куораккаа киирэн сүбэлэттэрэн. Артыал чааһынай буолар, ол сыыһа, онон дьадьаҥы дьону түмэн сүөһүлэрин астарын, тээбириннэрин мунньан коммуната оҥор диэн буолбут. Кэлин ол коммуна эмиэ биһирэммэтэх. Ити сыл сайын дойдутугар 2-с Курбуһахха нэһилиэк советын председателигэр К.К.Окоемовка налог хомуйуутугар көмөлөһөн барбыт. Нэһилиэккэ кини эрэ үөрэхтээх киһи баара, атыттар буукубаны да билбэттэрэ. Ликбез олоххо киириитэ саҕаламмытыгар эһэм биир кылаас үөрэҕэ суох киһи, сахалыы С.Новгородов алфабитынан ааҕар суруйар буолан үөрэхтээх киһинэн ааҕаннар, босхо ликбез пуунун аһан, бастаан 40 киһини испииһэктээн Якутскай окрук исполкомугар киирэн көрдөрөн, көрдьөһөн үөрэнэр матырыйаалга диэн 35 солкуобайы ылан, онон үөрэнэр кинигэни, тэтэрээт, харандаас, миэл ылан, исполкомҥа ыйан-кэрдэн биэрбиттэригэр, дойдутугар тахсан, чааһынай дьиэни кэпсэтэн ааҕарга, суруйарга уопсайа икки төгүл 90 киһини үөрэппит. 1928 сылтан колхозтар тэриллэн барбыттара. Кини нэһилиэк Сэбиэтин председателинэн быыбарданар. Якутскай Сельстрой уонна Якутскай округ исполкомун ыйыыларынан нэһилиэгэр колхозтары тэрийиигэ сорук биэрбиттэр. Онон кини бэйэтин эбээһинэһин
туһанан колхозтары тэрийиигэ турунар. Бастаан колхозтары тэрийии эриэ-дэхси табыллан испэтэх, сэниэ ыаллар, кулаах сыдьааннаахтар утарсаллара, дьону буккуйан сорох колхуоһу төттөрү сабатаастаан ыһан да кэбиһэллэрэ баар эбит.
1930 сыл сайын Новосибирскайга соҕурууҥҥу колхозтарга бастыҥ опыттарын билсэр сыаллаах Саха сириттэн 15 киһилээх делегация, ол иһигэр мин эhэм эмиэ барсыбыт. Онно Октябрь, Новый день, Молоток диэн колхозтар үлэлэрин-хамнастарын кытта билсибиттэр. Элбэх сананы билибиттэр. Онтон төннөн кэлээт Сельхозсоюзка бастыҥ опыты олоххо хайдах киллэрэр туһунан дакылааттаабыт. Ол сүнньүнэн Уураах ылыммыттар уонна республикаҕа саҥа уопуту олоххо тута киллэрэн барбыттар. Эһэм ол ылбыт опытын нэһилиэгэр тахсан, бэйэтэ тэрийбит колхозтарыгар тута үлэҕэ хамнаска киллэрэн барбыт.
1942 сыл атырдьах ыйын 10 күнүттэн Чурапчытааҕы военкоматынан эhэм Аҕа дойду сэриитигэр ыҥырыллыбыт, кини оччолорго саастаах да киһи буоллар, сэриигэ баҕа өттүнэн тылланан барбыт. 1943 сыл тохсунньу 7 күнүгэр присяга ылбыт. 58-с стрелковай ротага стрелогунан сылдьан сэриилэспит. Эhэм Капитон Филиппович сэриигэ хайдах сылдьыбытын туһунан маннык ахтыбыт: «...ити сайын бииргэ тереебут быраатым Иван Филиппович Ермолаев естеехтертен Ийэ дойдутун кемускуу сылдьан хорсуннар елуулэринэн елле диэн биьиэхэ «хара су рук» кэлбитэ. Сэриигэ аттаныам ус хонук иннинэ икки саастаах Гриша диэн уол огом елбутэ. Огобун субу кемен, миигин сэриигэ атааран, кэргэним Скороходкина Татьяна Алексеевна эрэйдээх сайылыгын тэлгэьэтигэр ытаахтыы хаалбыта. Икки Курбуьахтан барыта 40-ча буоламмыт ыныыр атынан Суоттуга киирбиппит. Атын да оройуоннартан ынырыллыбыттар куоракка тумсэммит, сууьунэн аагыллар киьи Елуенэ еруhу борохуотунан ере ексейен Осетрово (Усть-Кут) станцияга тиийэн суекэммиппит. Салгыы массыынанан айаннаан Читинскэй уобалас Мальта станциятыгар бойобуой бэлэмнэниини барыахтаах чааска агалбыттара. Уерэхпит киэьээ 4 чааска дылы буолар этэ. Наhаа сылайар уонна аччыктыыр этибит. Куннээги нуорма килиэппит 600 грамм этэ. Тохсунньуга Брянскай фронна сэрии буола турар уобалаhыгар илдьибиттэрэ. Естеех Москва анныгар кыайтаран чугуйан, Тула уобалаhын сирдэригэр бегергетунэн олорор эбит этэ. Биьиги 82-с стрелковай полкабыт кыргыьыыга тута киирбитэ. Олунньу 5 кунуттэн Орел куорат диэки барыы туhаайыытынан кыргыhыыга киирбиппит. Кун ахсын агыйах километры иннибит
диэки сыгарыйа-сыгарыйа кэннибит диэки теттеру охсуллан испиппит. Естеех утарсыыта оннук куустээх этэ. Олунньу 19 кунугэр эбии куус кэлбитэ. Ити кунтэн ынырык кыргыhыылар сытыырхайан барбытгара. 1943 сыл олунньу 25 кунэ. Бу кун миэхэ тиhэх тегул кыргыhыыбынан буолбута. Иккис окуоппаны сэриилээн ыларбьпыгар гранаатанан, ыстыыгынан кэйгэллэhэн, икки еттубутуттэн элбэх сиэртибэ тахсыбыта: снарядтар, миналар эстиилэриттэн сир халлаан ньиргийэ олорор, тула ыыс-быдаан буруо-тараа. Иккис окуопаны туораан, иннибитигэр турар естеех бегергетуулээх урдук томторун ылар бирикээстээх этибит. Иккис окуопаны сэриилээн ылан баран, сарсыарда халлаан сырдыыта томтору атаакалаан, кырдал устун суурэн иьэммин, естеех буулдьатыгар табылынным. Буулдьа ханас хонногум аннынан туьэн ойоголото курдат тахсыбыт. Охтон тустум. Ейдеммутум тебебер снаряд оскуолкатыгар араанньы буолбут эбиппин. Тебем ацара итийбэхтиир, тебебун уйуттубат буолбуппун. Харахпыттан кыьыл, куех уот кыыдамныыр курдук, сирим келуеьэлии эргийэр... Ейбун сутэрэ-сутэрэ ейденебун. Ейденнехпунэ,улуйэн уьуктан кэлбит курдук сананабын. Оннук сыттахпына атагым «ньир» гына тустэ. Эмиэ ейбун сутэрдим. Ейденен кэлбитим, баастарым ыалдьарын да билбэт буолбуппун, уцуох уцуогум босхо баран, салыбырыы сытар эбиппин. Кэмниэ кэнэгэс биир балааккага киллэрэн миигин сиргэ сытыаран кэбистилэр. Ейбун сутэрэн баран ейдеммутум киэц багайы дьиэгэ наьыылкалаах дьоннору кытта муосгага сытар эбиппин. Бу дьиэгэ биир дуу, икки дуу хоммуппут кэннэ Коногун диэн куорат госпиталыгар агалбыттар. Харахпын, атахпын хаста да эппэрээсийэлээбиттэрэ. Иркутскай госпиталыттан 1943 сыл атырдьах ыйын 10 кунугэр комиссиялааннар биир харахтаах инбэлиит буолан дойдубар эргиллибитим. Ити курдук суобаһым туту этэринэн, кырдьыгынан олорон кэллим» - диэн эһэм бэйэтин ахтыытыгар суруйбут.
Хос эһэм Капитон Филиппович олорон ааспыт олозун, бойобуой сырыыларын туһунан бэйэтэ кэпсээн, суруйан хаалларбыт ахтыытын аазан билэн маннык тумуккэ кэллим: озолоругар, сиэннэригэр, хос сиэннэригэр чахчы холобур буолар олозу олорбут улахан улэһит, хаһан да халбаннаабат чиэһинэй, хорсун, күүстээх санаалаах эбит. Хос эһэбинэн киэн туттан туран кини аатын келуенэттэн келуенэзэ тиэрдэр ытык иэстээхпин бигэтик ейдеетум. Капитон Филиппович олорон ааспыт уустук, ыараххан, буккуурдаах, охсуhуулаах олого биhиэхэ оголоругар, сиэттэригэр хос
сиэттэригэр эhэм бэйэтэ «Албан аат» сулуhа буолан сырдыкка, эрэлгэ куруук сирдии, ыныра туруоҕа.

